Uwchgynghrair JD Cymru ac Uwchgynghrair Merched Cymru i gael dychwelyd – Golwg360
(Llun gan John Smith/FAW)
Mae Cymdeithas Bêl-droed Cymru wedi cadarnhau bod Uwch Gynghrair JD Cymru ac Uwch Gynghrair Orchard Merched Cymru wedi derbyn eu statws elît drachefn.
Yn dilyn cyflwyno cyfyngiadau coronafeirws Lefel 4 yng Nghymru fis Rhagfyr, cafodd y statws elit a gemau yn y cynghreiriau eu hatal dros dro.
Er bod y wlad yn parhau i fod ar Lefel Rhybudd 4, mae Llywodraeth Cymru a'r Gymdeithas Bêl-droed wedi rhoi caniatâd i'r cynghreiriau baratoi i ddychwleyd i chwarae o dan brotocolau llym Covid-19.
Dim newid i JD Cymru'r Gogledd a'r De
Does dim newid i gynghreiriau JD Cymru y Gogledd a JD Cymru y De sydd eto i gael eu statws yn ôl.
Dan y rheolau, does dim hawl gan glybiau Haen 2 ddychwelyd nes bod y wlad naill ai'n symud i Lefel 3 neu'n derbyn statws elit.
Y Grŵp Chwaraeon Cenedlaethol sydd yn gyfrifol am roi statws elit i gynghreiriau ac mae'n cynnwys cynrychiolwyr o Chwaraeon Cymru, Cymdeithas Chwaraeon Cymru, Llywodraeth Cymru a Gemau'r Gymanwlad Cymru.
Atal gemau cynghreiriau pêl-droed Cymru am y tro
Gemau sy'n cynnwys clybiau nad ydynt yn gwbl broffesiynol yn cael eu gohirio am y tro
Adolygu'r gyfraith ar fowlio pelenni byrion a defnyddio poer ar beli criced
Mae'n rhan o adolygiad yr MCC, sy'n gwarchod cyfreithiau criced, yn dilyn Covid-19 a chynnydd mewn cyfergydion